ชื่อโครงการ		การมีส่วนร่วมในการแก้ไขปัญหาในพื้นที่เขตห้วยขวาง
			ของคณะขับเคลื่อนการมีส่วนร่วมเพื่อการพัฒนาเขตห้วยขวาง
หน่วยงานที่รับผิดชอบ	ฝ่ายปกครอง สำนักงานเขตห้วยขวาง
ปีงบประมาณ		2570
1. หลักการและเหตุผล
“กรุงเทพมหานคร” เมืองหลวงของประเทศไทยและศูนย์กลางความเจริญ ในปัจจุบันมีการเจริญเติบโตและขยายตัวของเมืองอย่างรวดเร็ว ประชากรในพื้นที่มีความหลากหลายและมีจำนวนมากขึ้น     อีกทั้งมีสภาพปัญหาที่ซับซ้อนแตกต่างกันตามบริบทของแต่ละพื้นที่ อาทิ เรื่องสาธารณูปโภค โครงสร้างพื้นฐาน การจราจร เศรษฐกิจ ความปลอดภัย สิ่งแวดล้อม การศึกษา ฯลฯ การบริหารจัดการโดยกรุงเทพมหานคร เพียงส่วนเดียวอาจไม่สามารถแก้ไขปัญหาและตอบสนองความต้องการของประชาชนในพื้นที่ได้อย่างทั่วถึง  และมีประสิทธิภาพ ประกอบกับรัฐธรรมนูญแห่งราชอาณาจักรไทย พ.ศ. 2560 หมวด 6 แนวนโยบายแห่งรัฐ มาตรา 78 รัฐพึงส่งเสริมให้ประชาชนและชุมชนมีความรู้ความเข้าใจที่ถูกต้องเกี่ยวกับ การปกครองระบอบประชาธิปไตยอันมีพระมหากษัตริย์ทรงเป็นประมุข และมีส่วนร่วมในการพัฒนาประเทศด้านต่าง ๆ การจัดทำบริการสาธารณะทั้งในระดับชาติและระดับท้องถิ่น การตรวจสอบการใช้อำนาจรัฐ การต่อต้านการทุจริต    และประพฤติมิชอบ รวมทั้งการตัดสินใจทางการเมืองและการอื่นใดที่อาจมีผลกระทบต่อประชาชนหรือชุมชน สอดคล้องกับยุทธศาสตร์ชาติ 20 ปี ด้านการสร้างโอกาสและความเสมอภาคทางสังคม กล่าวคือ การให้ความสำคัญกับการดึงเอาพลังของภาคส่วนต่าง ๆ ทั้งภาคเอกชน ภาคประชาสังคม ชุมชนท้องถิ่น มาร่วมขับเคลื่อน      โดยการสนับสนุนการรวมตัวของประชาชนในการร่วมคิดร่วมทำเพื่อส่วนรวม ผ่านกลไกบริหารราชการแผ่นดินในระดับท้องถิ่น นับเป็นความท้าทายของกรุงเทพมหานครในฐานะองค์กรปกครองส่วนท้องถิ่นรูปแบบพิเศษ ในการพัฒนาเมืองและการจัดบริการสาธารณะ จึงเป็นที่มาของนโยบายของผู้ว่าราชการกรุงเทพมหานคร   (นายชัชชาติ สิทธิพันธุ์) ในด้านการบริหารจัดการดีสร้างการสื่อสารสองทางระหว่างกรุงเทพมหานคร         และประชาชนผ่านสภาคนเมืองประจำเขต ซึ่งเป็นไปตามแผนพัฒนากรุงเทพมหานครระยะ 20 ปี ระยะที่ 3 (พ.ศ. 2566 - 2570) และแผนปฏิบัติราชการกรุงเทพมหานคร ประจำปี พ.ศ. 2570 ยุทธศาสตร์กรุงเทพมหานครด้านบริหารจัดการดี ประเด็นการพัฒนาส่งเสริมการมีส่วนร่วมของประชาชนในการร่วมบริหารจัดการเมืองที่มุ่งเน้นให้ประชาชนได้เข้ามามีส่วนร่วมในการบริหารจัดการกรุงเทพมหานครผ่านคณะขับเคลื่อน   การมีส่วนร่วมเพื่อการพัฒนาเขต เป็นช่องทางในการติดต่อสื่อสารเกี่ยวกับปัญหาที่เกิดขึ้นในพื้นที่ โดยให้ความสำคัญกับตัวแสดงอื่น ๆ ที่มีความหลากหลายในพื้นที่ให้มีโอกาสได้เข้ามาพัฒนาพื้นที่ร่วมกับสำนักงานเขต           ของกรุงเทพมหานคร ดังนั้น การพัฒนาเมืองจะประสบความสำเร็จได้จำเป็นต้องอาศัยผู้มีส่วนได้ส่วนเสีย       ที่หลากหลายจากทุกภาคส่วนในพื้นที่ ซึ่งเป็นบุคคลภายนอกส่วนราชการที่มีความรู้ความสามารถและมีศักยภาพ เข้ามาร่วมพัฒนาเขต แลกเปลี่ยนความคิดเห็นร่วมกัน แก้ไขปัญหาและเสนอทิศทางการพัฒนาเขตเชิงพื้นที่    ให้มีความครอบคลุมรอบด้าน
สำนักงานเขตห้วยขวางในฐานะหน่วยงานสนับสนุน ที่มีหน้าที่รับผิดชอบในการดำเนินการตามยุทธศาสตร์ นโยบายของรัฐบาล กระทรวงมหาดไทย และกรุงเทพมหานคร จึงกำหนดจัดทำโครงการการมีส่วนร่วมในการแก้ไขปัญหาในพื้นที่เขตของคณะขับเคลื่อนการมีส่วนร่วมเพื่อการพัฒนาเขตห้วยขวางขึ้น เพื่อส่งเสริมการมีส่วนร่วมของประชาชนในการร่วมบริหารจัดการเมือง การมีส่วนร่วมระดมความคิดเห็น สะท้อนปัญหา    .

รวมถึงเสนอแนะแนวทางการแก้ไขปัญหาพร้อมทั้งดำเนินการแก้ไขปัญหาเชิงพื้นที่ ประกอบด้วยด้านต่าง ๆ ดังนี้ 1) ด้านเศรษฐกิจ สังคม และคุณภาพชีวิต 2) ด้านสิ่งแวดล้อมและเพิ่มพื้นที่สีเขียว 3) ด้านการศึกษาและเทคโนโลยี 4) ด้านสาธารณูปโภคโครงสร้างพื้นฐาน และการจราจร 5) ด้านความสะอาด ความเป็นระเบียบเรียบร้อย และความปลอดภัย ซึ่งสอดรับกับนโยบายของผู้ว่าราชการกรุงเทพมหานคร
2. วัตถุประสงค์
2.1 เพื่อส่งเสริมการมีส่วนร่วมในการพัฒนาพื้นที่ของประชาชนจากทุกภาคส่วน ผ่านคณะขับเคลื่อนการมีส่วนร่วมเพื่อการพัฒนาเขตห้วยขวาง
2.2 เพื่อรับทราบสภาพปัญหาและแนวทางการแก้ไขปัญหาในพื้นที่เขต ผ่านคณะขับเคลื่อนการมีส่วนร่วมเพื่อการพัฒนาเขตห้วยขวาง
3. เป้าหมาย
สร้างการมีส่วนร่วมในการแก้ไขปัญหาในพื้นที่เขตของคณะขับเคลื่อนการมีส่วนร่วมเพื่อการพัฒนาเขตห้วยขวาง โดยมีรายละเอียดดังนี้
3.1 สำนักงานเขตห้วยขวางและคณะขับเคลื่อนการมีส่วนร่วมเพื่อการพัฒนาเขตห้วยขวางร่วมวิเคราะห์ปัญหาในพื้นที่และดำเนินการจัดกิจกรรมในการแก้ไขปัญหา อย่างน้อย 2 กิจกรรม
3.2 รวบรวมรายงานผลการดำเนินงานการวิเคราะห์ปัญหาในพื้นที่และการดำเนินการแก้ไขปัญหาของสำนักงานเขตห้วยขวางและคณะขับเคลื่อนการมีส่วนร่วมเพื่อการพัฒนาเขตห้วยขวาง ตามแนวทางของสำนักงานปกครองและทะเบียน
4. ลักษณะของโครงการ
โครงการการมีส่วนร่วมในการแก้ไขปัญหาในพื้นที่เขตห้วยขวางของคณะขับเคลื่อนการมีส่วนร่วมเพื่อการพัฒนาเขตห้วยขวาง เป็นโครงการตามนโยบายของผู้ว่าราชการกรุงเทพมหานคร (นายชัชชาติ สิทธิพันธุ์)       ในด้านการบริหารจัดการดี สร้างการสื่อสารสองทางระหว่างกรุงเทพมหานครและประชาชนผ่านสภาคนเมืองประจำเขต ซึ่งเป็นไปตามแผนพัฒนากรุงเทพมหานครระยะ 20 ปี ระยะที่ 3 (พ.ศ. 2566-2570)           และแผนปฏิบัติราชการกรุงเทพมหานคร ประจำปี พ.ศ. 2570 ยุทธศาสตร์กรุงเทพมหานคร ด้านบริหารจัดการดี ประเด็นการพัฒนาส่งเสริมการมีส่วนร่วมของประชาชนในการร่วมบริหารจัดการเมือง
5. ระยะเวลาและสถานที่ดำเนินการ
เดือนตุลาคม 2569 ถึงเดือนกันยายน 2570 

6. แผนปฏิบัติการ
	ขั้นตอนการดำเนินงาน
	ร้อยละ
การดำเนินงาน
	ระยะเวลาการดำเนินงาน

	
	
	พ.ศ. 2569
	พ.ศ. 2570

	
	
	ต.ค.
	พ.ย.
	ธ.ค.
	ม.ค.
	ก.พ.
	มี.ค.
	เม.ย.
	พ.ค.
	มิ.ย.
	ก.ค.
	ส.ค.
	ก.ย.

	1. กำหนดจัดประชุม
แจ้งแนวทางการดำเนินงาน
การมีส่วนร่วมในการ
แก้ไขปัญหาในพื้นที่
เขตห้วยขวาง
ของคณะขับเคลื่อน
การมีส่วนร่วมเพื่อการพัฒนา
เขตห้วยขวาง
	10
	
	
	
	
	
	
	
	
	
	
	
	

	2. จัดประชุมคณะทำงานพัฒนาเขตเชิงพื้นที่ 
เพื่อพิจารณาปัญหาและแนวทางการแก้ไขปัญหาตามภารกิจแต่ละด้าน
	15
	
	
	
	
	
	
	
	
	
	
	
	

	3. รวบรวมสรุปปัญหาและแนวทางการแก้ไขปัญหาด้านต่าง ๆ ในพื้นที่เขตห้วยขวางของคณะทำงานพัฒนาเขตเชิงพื้นที่
	15
	
	
	
	
	
	
	
	
	
	
	
	

	4. รวบรวมแนวทาง
การแก้ไขปัญหา แผนปฏิบัติการ/ขั้นตอนการดำเนินงานของกิจกรรมที่จะจัดทำขึ้น อย่างน้อย 2 กิจกรรม
	20
	
	
	
	
	
	
	
	
	
	
	
	

	5. รวบรวมผลการจัดกิจกรรม
ของคณะทำงานพัฒนาเขตเชิงพื้นที่ที่สามารถแก้ไขปัญหาได้สำเร็จ อย่างน้อย 2 กิจกรรม
	20
	
	
	
	
	
	
	
	
	
	
	
	

	6. รายงานผล
การดำเนินงาน
ของคณะขับเคลื่อน
การมีส่วนร่วมเพื่อการพัฒนาเขตห้วยขวาง ต่อผู้บริหารกรุงเทพมหานคร
	20

7. งบประมาณ
ไม่ใช้งบประมาณ 
8. ความเสี่ยงของโครงการและแนวทางการบริหารความเสี่ยง
	ความเสี่ยง
	การประเมินความเสี่ยง
	แนวทางการบริหารความเสี่ยง

	
	โอกาสที่จะเกิด
	ผลกระทบ
	ระดับของความเสี่ยง
	

	1. สำนักงานเขตฯ รายงานผลสรุปการประชุมและผลการดำเนินงานของคณะขับเคลื่อนการมีส่วนร่วมเพื่อการพัฒนาเขตห้วยขวางล่าช้า
	2
	2
	ต่ำ
	จัดทำแผนปฏิบัติงานฯ เพื่อกำหนดระยะเวลาที่ชัดเจน


	2. สำนักงาน
เขตห้วยขวาง 
อาจไม่ได้รับความร่วมมือจากคณะขับเคลื่อนการมีส่วนร่วม
เพื่อการพัฒนา
เขตห้วยขวาง 
	2
	3
	ปานกลาง
	สำนักงานเขตฯ ร่วมกับคณะขับเคลื่อนฯ กำหนดจัดประชุมคณะทำงานพัฒนาเขตเชิงพื้นที่ เพื่อพิจารณาปัญหาและแนวทางการแก้ไขปัญหาตามภารกิจ
แต่ละด้าน ในรูปแบบออนไลน์


9. ประโยชน์ที่คาดว่าจะได้รับ
9.1 สำนักงานเขตห้วยขวางได้รับทราบปัญหาในพื้นที่เขต พร้อมแนวทางการแก้ไขปัญหา จากภาคส่วนต่าง ๆ ผ่านคณะขับเคลื่อนการมีส่วนร่วมเพื่อการพัฒนาเขตห้วยขวาง
9.2 ได้รับการดำเนินการแก้ไขปัญหาในพื้นที่เขตห้วยขวางอย่างตรงจุดผ่านการมีส่วนร่วม   ในการดำเนินงานของคณะขับเคลื่อนการมีส่วนร่วมเพื่อการพัฒนาเขตห้วยขวาง
9.3 สำนักงานเขตห้วยขวางเป็นส่วนหนึ่งในการส่งเสริมการสร้างเมืองประชาธิปไตยแบบมีส่วนร่วม ผ่านคณะขับเคลื่อนการมีส่วนร่วมเพื่อการพัฒนาเขตห้วยขวาง สอดรับกับการพัฒนากรุงเทพมหานคร          ให้เป็นเมืองที่น่าอยู่ร่วมกัน

10. การติดตามและประเมินผล
10.1 ตัวชี้วัดความสำเร็จ
	ตัวชี้วัด
	ค่าเป้าหมาย
	ประเภทตัวชี้วัด
	วิธีการคำนวณ/เครื่องมือในการวัด
	ระยะเวลา

	ร้อยละความสำเร็จของการดำเนินกิจกรรม อย่างน้อย 2 กิจกรรม
ที่คณะขับเคลื่อนการมีส่วนร่วมเพื่อการพัฒนาเขตห้วยขวางร่วมกับสำนักงานเขตห้วยขวาง สามารถดำเนินการแก้ไขปัญหา
ในด้านใดด้านหนึ่งสำเร็จ

	ร้อยละ 100
	ผลผลิต
	กิจกรรม อย่างน้อย 2 กิจกรรม ที่คณะขับเคลื่อนการมีส่วนร่วมเพื่อการพัฒนาเขตห้วยขวางร่วมกับสำนักงานเขตห้วยขวาง สามารถดำเนินการแก้ไขปัญหาในด้านใดด้านหนึ่งสำเร็จ

10.2 การติดตามความก้าวหน้า
ผู้อำนวยการการเขตห้วยขวาง ติดตามความก้าวหน้าเป็นรายเดือนจนเสร็จสิ้นโครงการฯ 
10.3 การประเมินผลโครงการ
ประเมินผลจากการรายงานผลการดำเนินกิจกรรม อย่างน้อย 2 กิจกรรม ที่คณะขับเคลื่อนการมีส่วนร่วมเพื่อการพัฒนาเขตห้วยขวางร่วมกับสำนักงานเขตห้วยขวาง สามารถดำเนินการแก้ไขปัญหา     ในด้านใดด้านหนึ่งสำเร็จ

